АҞӘА, мшаԥы 3 - Sputnik. Аҟәатәи ақалақьтә ӡбарҭа аӡбрала, апрокуратура хада азыҳәа инақәыршәаны, Ареспубликатә хәышәтәырҭа аҳақьым хада Апполон Гәыргәлиа инапынҵақәа рҟынтәи ихы дақәиҭтәуп. Абри атәы аанацҳауеит аӡбарҭа асаит.
Аӡбарҭа аӡбамҭа инақәыршәаны, Апполон Гәыргәылиа аамҭала инапынҵақәа рҟынтәи ихы дақәиҭтәуп, иганахьала ихацырку ашьаусԥшаара ала аҵыхәтәантәи аӡбамҭа рыдыркылаанӡа. Иара есымза изшәахоит аусура зылшо Аԥсны атәылауаа рыхныҟәгаратә минимум иартәо аԥара.
Ареспубликатә хәышәтәырҭа аҳақьым хада Аполлон Гәыргәлиеи ихаҭыԥуаҩ Георги Воубеи рганахьала аусҭҵаара хацыркын 2021 шықәса жәабран 9 рзы рнапынҵамчрақәа ирхыҳәҳәаны рхы иадырхәеит ҳәа.
Аусҭҵаара адыррақәа рыла, ахәышәтәырҭа аҳақьым хада Апполон Гәыргәлиа имаҵзуратә зинмчра ихы иархәаны 1 522 531 мааҭ ахәышәтәырҭа амазара аӷьычра далахәуп.
Хәажәкыра 17 рзы Георги Воуба аҩнытә баандаҩра иқәҵазарц ҳәа азыӡба аднакылеит Аҟәатәи ақалақьтә ӡбарҭа. Аслан Цкәуа ахара ихарарҵоит, Ареспубликатә хәышәтәырҭа анапхгара рганахьала ашьаусмҩаԥгара аҳәаақәа ирҭагӡаны, змаҵзуратә напынҵақәа зымчра иахызыҳәҳәаз ахаҿқәа дрыцхраауан ҳәа. Мшаԥымза 9 рҟынӡа аҩнытә баандаҩра иқәҵоуп.
Зыхьӡ ҳәоу ахаҿқәа ахара рыдым ҳәа иԥхьаӡоуп аусҭҵаара ахара ирыдырҵо шьақәнырӷәӷәаанӡа, аӡбарҭа аӡбамҭа азакәантә мчы аиуаанӡа.
Иара убас шәаԥхьар ҟалоит:
- Георги Воуба аҩнытә баандаҩра иқәҵоуп
-